-๑-

**บันทึกรายงานประชุมสภาองค์การบริหารส่วนตำบลหัวทะเล**

**สมัยสามัญ สมัยที่ ๑ ครั้งที่ ๑ ประจำปี พ.ศ.๒๕๖๓**

**วันจันทร์ที่ ๗ กุมภาพันธ์ ๒๕๖๓**

**ณ ห้องประชุมสภาองค์การบริหารส่วนตำบลหัวทะเล**

**ผู้เข้าร่วมประชุม**

๑. นางพรพิมล มาตรังศรี ประธานสภา อบต.หัวทะเล

๒. นายสุภาพ โม่งปราณีต รองประธานสภา อบต.หัวทะเล

๓. นายเวิน โมกศิริ เลขานุการประธานสภา อบต.หัวทะเล

๔. นายพลอย กามขุนทด สมาชิก อบต.หมู่ ๑

๕. นางอนงค์ ทิมโต สมาชิก อบต.หมู่ ๓

๖. นายอธิวัฒน์ พิมอูบ สมาชิก อบต.หมู่ ๔

๗. นางอุษณี ฉิมวาส สมาชิก อบต.หมู่ ๔

๘. นางออน เพียขุนทด สมาชิก อบต.หมู่ ๖

๙. นายบุญเชิด เพียขุนทด สมาชิก อบต.หมู่ ๖

๑๐.นายศิริ กามขุนทด สมาชิก อบต.หมู่ ๗

๑๑.นายปราโมทย์ ฟากวิลัย สมาชิก อบต.หมู่ ๗

๑๒.นายเทพนคร ผ่องแผ้ว สมาชิก อบต.หมู่ ๘

๑๓.นายสุนทร เภากุ่ม สมาชิก อบต.หมู่ ๙

๑๔.นายผดุง เทียบขุนทด สมาชิก อบต.หมู่ ๙

๑๕.นายประจักร โม่งประณีต สมาชิก อบต.หมู่ ๑๐

๑๖.นางคำปุ่น อนันตะเสน สมาชิก อบต.หมู่ ๑๐

๑๗.นางจอมศรี ยุทธกล้า สมาชิก อบต.หมู่ ๑๑

๑๘.นายเพชรรุ่ง ดอกเงิน สมาชิก อบต.หมู่ ๑๒

๑๙.นายนิกร ศรีวิเศษ สมาชิก อบต.หมู่ ๑๒

**ผู้ไม่เข้าร่วมประชุม**

๑. นายประจวบ แคสันเทียะ สมาชิก อบต.หมู่ ๕ (ลา)

๒. นางรัตนา โก้จันทึก สมาชิก อบต.หมู่ ๘ (ลา)

-๒-

**ผู้เข้าร่วมประชุมสมทบ**

๑. นายวีรภาส ตันติปัญจพร นายก อบต.หัวทะเล

๒. นายวิโรจน์ แสงจักร รองนายก อบต.หัวทะเล

๓. นายเพชร ฉิมวาส รองนายก อบต.หัวทะเล

๔. นางสำราญ มิตรสันเทียะ เลขานายก อบต.หัวทะเล

๕. นายวีระศักดิ์ ประสมทรัพย์ ปลัด อบต. หัวทะเล (นักบริหารงานท้องถิ่น)

๖. นายประพันธ์ พลมณี ผู้อำนวยการกองคลัง

๗. นายอนนท์ ดาโม้ หัวหน้าสำนักปลัด อบต.หัวทะเล

๘. กิติศักดิ์ แฮดดี ผู้อำนวยการกองช่าง

๙. นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล

๘. นายสมชาย อาบสุวรรณ์ นักวิเคราะห์นโยบายและแผนอบต.หัวทะเล

๙. นายอานนท์ แสงเพชร นักวิเคราะห์นโยบายและแผนอบต.หัวทะเล

๑๐.นางสาวนันท์ทรัตน์ คำขุนทด ผู้ช่วยเจ้าพนักงานธุรการอบต.หัวทะเล

๑๑.นายศรศักดิ์ ชาวสำราญ เจ้าพนักงานธุรการ

๑๒.นางสาวยุภา ชำนาญกลาง เจ้าพนักงานจัดเก็บรายได้

๑๓.นางสาววิจิตตรา ประสมทรัพย์ เจ้าพนักงานพัสดุ

๑๔. นายธีรวัฒน์ ศรีวัฒนกุล นักพัฒนาชุมชน

๑๕.นายอนุชิต คำขุนทด เจ้าพนักงานพัฒนาชุมชน

๑๖.นางสำเนียง ยุทธอาจ ผู้ใหญ่บ้านเก่า หมู่ที่ ๘

๑๗.นายพิภพ พืดขุนทด ผู้ใหญ่บ้านหนองดง หมู่ที่ ๗

๑๘.นายจำลอง พัดมงคง ผู้ใหญ่บ้านหัวสระ หมู่ที่ ๒

๑๙. นายสมชาย แสงสุวรรณ์ ผู้ใหญ่บ้านเขาดิน หมู่ที่ ๕

๒๐.นายยศพล ฝั่งสระ ผู้ใหญ่บ้านหัวสระใหม่ หมู่ที่ ๑๒

๒๑.นายประวิทย์ สิทธิขุนทด ผู้ใหญ่บ้านโนนสังข์ หมู่ที่ ๙

-๓-

**เปิดประชุมเวลา ๐๙.๐๐ น.**

นายเวิน โมกศิริ เลขานุการประธานสภา อบต.หัวทะเล ให้สัญญาณเชิญสมาชิกสภาฯ

ทุกท่านเข้าห้องประชุมรายงานประธานสภาฯ มีสมาชิกเข้าร่วมประชุมจำนวน ๑๙ ท่าน ลา ๒ ท่าน คือ

1. นายประจวบ แคสันเทียะ สมาชิก อบต.หมู่ที่ ๕ (ลา)
2. นางรัตนา โก้จันทึก สมาชิก อบต.หมู่ ๘ ( ลา )

ประธานสภาฯ กล่าวเปิดการประชุมสมัยสามัญ สมัยที่ ๑ ครั้งที่ ๑ ประจำปี พ.ศ.๒๕๖๓

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ประธานสภาฯ แจ้งเรื่อง มีข้าราชการมาบรรจุใหม่ที่องค์การบริหารส่วนตำบลหัว

ทะเล จำนวน ๓ อัตรา พร้อมกล่าวเชิญเจ้าหน้าที่ทั้งสามท่านแนะนำตัวให้ที่ประชุมทราบ

นายศรศักดิ์ ชาวสำราญ เจ้าพนักงานธุรการ กล่าวแนะนำตัวให้ที่ประชุมทราบ พร้อมกล่าว

แนะนำเพิ่มเติมว่าเป็นเจ้าพนักงานธุรการ สังกัดกองสวัสดิการสังคมฯ ขอฝากเนื้อฝากตัว ไว้ ณ ที่นี้ด้วยค่ะ

นางสาวยุภา ชำนาญกลาง เจ้าพนักงานจัดเก็บรายได้ กล่าวแนะนำตัวให้ที่ประชุมทราบ พร้อมกล่าวขอ

ฝากเนื้อฝากตัว ไว้ ณ ที่นี้ด้วยค่ะ

นางสาววิจิตตรา ประสมทรัพย์ เจ้าพนักงานพัสดุ กล่าวแนะนำตัวให้ที่ประชุมทราบ พร้อมกล่าวขอฝากเนื้อ

ฝากตัว ไว้ ณ ที่นี้ด้วยค่ะ

**ระเบียบวาระที่ ๒ เรื่องรับรองรายงานการประชุมครั้งที่แล้ว (รายงานการประชุม สมัยวิสามัญ สมัยที่ ๒ ครั้งที่ ๑ ประจำปี พ.ศ.๒๕๖๒ ประชุม**

**วันที่ ๓๐ ตุลาคม พ.ศ. ๒๕๖๒)**

ประธานสภาฯ กล่าวถามที่ประชุมมีท่านใดสงสัยต้องการซักถาม หรือต้องการแก้ไข

เพิ่มเติมรายงานการประชุมสมัยวิสามัญ สมัยที่ ๒ ครั้งที่ ๑ ประจำปี พ.ศ.

๒๕๖๒ ประชุมวันที่ ๓๐ ตุลาคม พ.ศ. ๒๕๖๒ หรือไม่

ที่ประชุม ไม่มี

ประธานสภาฯ เมื่อไม่มีท่านใดซักถามหรือแก้ไขเพิ่มเติม ดิฉันจะขอมติรับรองรายงานการประชุมครั้งที่แล้ว ท่านใดรับรองรายงานการประชุมสมัยวิสามัญ สมัยที่ ๒ ครั้งที่ ๑ ประจำปี พ.ศ.๒๕๖๒ ประชุมวันที่ ๓๐ ตุลาคม พ.ศ. ๒๕๖๒) โปรดยกมือค่ะ

-๔-

ที่ประชุม มีมติรับรองรายการการประชุมครั้งที่แล้ว ๑๘ เสียง (ประธานงดออกเสียง)

**ระเบียบวาระที่ ๓ เรื่องเพื่อพิจารณาและเห็นชอบอนุมัติ**

**๓.๑ กำหนดสมัยประชุมสภาองค์การบริหารส่วนตำบลหัวทะเล ประจำปี พ.ศ.๒๕๖๓ และ ประจำปี พ.ศ.๒๕๖๔ (สมัยแรก)**

นายเวิน โมกศิริ เลขานุการประธานสภาฯ กล่าวชี้แจงระเบียบให้ที่ประชุมทราบดังนี้

**ข้อ๒๑**การกำหนดจำนวนสมัยประชุมสามัญประจำปีระยะเวลาและวันเริ่มต้น

ประชุมสมัยประชุมสามัญประจำปีของแต่ละสมัยในปีนั้นวันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนาปรึกษาในที่ประชุมสามัญประจำปีสมัยแรกของแต่ละปีโดยให้นำความในข้อ๑๑มาใช้บังคับโดยอนุโลมเมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่นในกรณีที่ไม่ได้กำหนดสมัยประชุมสามัญประจำปีไว้หรือไม่ได้กำหนดวันเริ่มประชุมสามัญประจำปีสมัยแรกในปีถัดไปไว้หรือมีความจำเป็นต้องเปลี่ยนแปลงสมัยประชุมสามัญประจำปีหรือวันเริ่มสมัยประชุมสามัญประจำปีที่กำหนดไว้แล้วให้ประธานสภาท้องถิ่นนำปรึกษาในสมัยประชุมสามัญประจำปีอื่นหรือในสมัยประชุมวิสามัญก็ได้

ประธานสภาฯ เปิดโอกาสให้ที่ประชุมร่วมแสดงความคิดเห็นการกำหนดสมัยประชุม

ประจำปี พ.ศ. ๒๕๖๓ และ ประจำปี พ.ศ.๒๕๖๔ (สมัยแรก)

นางจอมศรี ยุทธกล้า สมาชิก อบต.หมู่ที่ ๑๑ กล่าวแสดงความคิดเห็นว่า ให้กำหนดเหมือนที่ได้กำหนดไว้ ประจำปี ๒๕๖๒ เห็นว่าเหมาะสมแล้ว

ประธานสภาฯ กล่าวถามที่ประชุมมีท่านใดแสดงความคิดเห็นเพิ่มเติมหรือไม่

ที่ประชุม ไม่มี

ประธานสภาฯ เมื่อไม่มีท่านใดเสนอหรือแสดงความคิดเห็นเพิ่มเติม ดิฉันจะขอมติที่ประชุม ท่านใดเห็นชอบให้กำหนดสมัยประชุม ประจำปี พ.ศ. ๒๕๖๓ เป็นสี่สมัยรายละเอียดดังนี้

สมัยที่ ๑ เริ่มวันที่ ๑ ถึงวันที่ ๑๕ กุมภาพันธ์ ๒๕๖๒ มีกำหนด ๑๕ วัน

สมัยที่ ๒ เริ่มวันที่ ๑๖ ถึงวันที่ ๓๐ เมษายน ๒๕๖๒ มีกำหนด ๑๕ วัน

สมัยที่ ๓ เริ่มวันที่ ๑ ถึงวันที่ ๑๕ มิถุนายน ๒๕๖๒ มีกำหนด ๑๕ วัน

-๕-

 สมัยที่ ๔ เริ่มวันที่ ๑ ถึงวันที่ ๑๕ สิงหาคม ๒๕๖๒ มีกำหนด ๑๕ วัน

โปรดยกมือค่ะ

ที่ประชุม มีมติเห็นชอบเป็นเอกฉันท์ ๑๘ เสียง (ประธานงดออกเสียง)

ประธานสภาฯ ขอมติเห็นชอบการกำหนดสมัยประชุม ประจำปี พ.ศ. ๒๕๖๓ (สมัยแรก)

ท่านใดเห็นชอบให้เริ่มวันที่ ๑ ถึงวันที่ ๑๕ กุมภาพันธ์ ๒๕๖๔ มีกำหนด ๑๕ วัน โปรดยกมือค่ะ

ที่ประชุม มีมติเห็นชอบเป็นเอกฉันท์ ๑๘ เสียง (ประธานงดออกเสียง)

**๓.๒ พิจารณารายละเอียดบัญชีโครงการแก้ไขเปลี่ยนแปลงคำชี้แจง งบประมาณจ่ายขาดเงินสะสม ที่สภาฯอนุมัติ สมัยสามัญ สมัยที่๔/๒๕๖๒ เมื่อวันที่ ๑๕ สิงหาคม ๒๕๖๒**

ประธานสภาฯ กล่าวเชิญสมาชิกหมู่ที่ ๑๑ ชี้แจงโครงการให้ที่ประชุมทราบ

นางจอมศรี ยุทธกล้า สมาชิก หมู่ที่ ๑๑ กล่าวชี้แจง

**โครงการ (เดิม)** โครงการก่อสร้างรางระบายน้ำ จากบ้านนางวราลักษณ์ ฝ่ายประสิทธิ์ บ้านหัวทะเล หมู่ที่ ๑๑ ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการก่อสร้างรางระบายน้ำ กว้าง ๐.๓๐ เมตร ลึก ๐.๓๐ เมตร ยาว ๑๐๓ เมตร พร้อมติดตั้งป้ายโครงการ ตามแบบที่ อบต.กำหนด งบประมาณ ๑๘๒,๐๐๐บาท

 **โครงการ(ใหม่)** โครงการก่อสร้างรางระบายน้ำ ช่วงที่ ๑ จากบ้านนางวราลักษณ์ ฝ่ายประสิทธิ์ บ้านหัวทะเล หมู่ที่ ๑๑ ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการก่อสร้างรางระบายน้ำ กว้าง ๐.๓๐ เมตร ลึก ๐.๓๐ เมตร ยาว ๓๔.๖๐ เมตร ช่วงที่ ๒ จากศูนย์สาธิต-บ้านนางสมรักษ์โม่งปราณีต บ้านหัวทะเล หมู่ที่ ๑๑ ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการก่อสร้างรางระบายน้ำ กว้าง ๐.๓๐ เมตร ลึก ๐.๓๐ เมตร ยาว ๖๘.๔๐ เมตร พร้อมติดตั้งป้ายโครงการ ตามแบบที่ อบต.กำหนด งบประมาณ ๑๘๒,๐๐๐บาท

ประธานสภาฯ กล่าวถามท่านใดสงสัย ต้องการซักถามหรือไม่

นายวีรภาส ตันติปัญจพร นายก อบต.หัวทะเล กล่าวผู้เข้าร่วมประชุมทุกท่าน พร้อมกล่าวชี้แจงเกี่ยวกับโครงการเปลี่ยนแปลงคำชี้แจงโครงการ หมู่ที่ ๑๑ อบต.หัวทะเล ได้จัดสรรงบประมาณ จำนวน ๓๗๐,๐๐๐ บาท แบ่งออกเป็น ๒ ส่วนเท่าๆกัน

 เพื่อแก้ไขปัญหาความเดือดร้อนให้กับประชาชน และขอให้สมาชิกเขียน

-๖-

 โครงการที่เป็นประโยชน์กับประชาชนให้มากที่สุด และประชาชนได้รับ

ผลประโยชน์หลายครัวเรือน

นางจอมศรี ยุทธกล้า สมาชิก หมู่ที่ ๑๑ กล่าวเรื่องการลงพื้นที่สำรวจรางระบายน้ำ ดิฉันได้อยู่ร่วม

ในการสำรวจด้วยแทบทุกครั้ง ซึ่งส่วนใหญ่จะเห็น

 เป็นเจ้าหน้าที่วิเคราะห์ ทีออกมาสำรวจพื้นที่รางระบายน้ำดังกล่าว

ประธานสภาฯ กล่าวถามท่านใดสงสัย ต้องการซักถามหรือไม่

ที่ประชุม ไม่มี

ประธานสภาฯ เมื่อไม่มี ดิฉันจะขอมติ ท่านใดเห็นชอบให้แก้ไขเปลี่ยนแปลงคำชี้แจง

**โครงการ (เดิม)** โครงการก่อสร้างรางระบายน้ำ จากบ้านนางวราลักษณ์ ฝ่ายประสิทธิ์ บ้านหัวทะเล หมู่ที่ ๑๑ ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการก่อสร้างรางระบายน้ำ กว้าง ๐.๓๐ เมตร ลึก ๐.๓๐ เมตร ยาว ๑๐๓ เมตร พร้อมติดตั้งป้ายโครงการ ตามแบบที่ อบต.กำหนด งบประมาณ ๑๘๒,๐๐๐บาท

 **โครงการ(ใหม่)** โครงการก่อสร้างรางระบายน้ำ ช่วงที่ ๑ จากบ้านนางวราลักษณ์ ฝ่ายประสิทธิ์ บ้านหัวทะเล หมู่ที่ ๑๑ ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการก่อสร้างรางระบายน้ำ กว้าง ๐.๓๐ เมตร ลึก ๐.๓๐ เมตร ยาว ๓๔.๖๐ เมตร ช่วงที่ ๒ จากศูนย์สาธิต-บ้านนางสมรักษ์โม่งปราณีต บ้านหัวทะเล หมู่ที่ ๑๑ ตำบลหัวทะเล อำเภอบำเหน็จณรงค์ จังหวัดชัยภูมิ โดยทำการก่อสร้างรางระบายน้ำ กว้าง ๐.๓๐ เมตร ลึก ๐.๓๐ เมตร ยาว ๖๘.๔๐ เมตร พร้อมติดตั้งป้ายโครงการ ตามแบบที่ อบต.กำหนด งบประมาณ ๑๘๒,๐๐๐บาท

ที่ประชุม มีมติเห็นชอบ ๑๘ เสียง (ประธานสภาฯ งดออกเสียง)

ประธานสภาฯ อ่านโครงการแก้ไขเปลี่ยนแปลงคำชี้แจง งบประมาณรายจ่าย ประจำปีงบประมาณ พ.ศ. ๒๕๖๓ โครงการที่ ๒ ให้ที่ประชุมทราบ

 **โครงการ(เดิม)** โครงการอุดหนุนหน่วยงานราชการประปาภูมิภาคสาขา

บำเหน็จณรงค์ ให้ปรับปรุงระบบส่งน้ำเสริมแรงดันจาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว งบประมาณ ๑,๗๒๔,๒๐๐ บาท เป็น

**โครงการ (ใหม่)** โครงการขยายท่อเมนระบบประปา ปรับปรุงระบบส่งน้ำเสริมแรงดัน จาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว ระยะทาง ๕,๑๘๕ เมตร พร้อมติดตั้งป้ายโครงการตามแบบที่ อบต.กำหนด

-๗-

พร้อมกล่าวเชิญสมาชิก หมู่ที่ ๖ ชี้แจงให้ที่ประชุมทราบ

นางออน เพียขุนทด สมาชิก อบต.หมู่ที่ ๖ กล่าวชี้แจงเกี่ยวกับโครงการที่ ๒ โครงการ(เดิม) เป็น

โครงการที่ผ่านการอนุมัติจากสภา อบต.หัวทะเล เรียบร้อยแล้ว ประชาชนชาวหมู่บ้านโคกแสว ก็ได้รับทราบแล้วเช่นเดียวกัน

นายวีรภาส ตันติปัญจพร นายก อบต.หัวทะเล กล่าวชี้แจงเพิ่มเติมถึงเหตุผลที่ต้องแก้ไขเปลี่ยนแปลง

คำชี้แจง งบประมาณรายจ่าย ประจำปีงบประมาณ พ.ศ. ๒๕๖๓ โครงการ

อุดหนุนหน่วยงานราชการประปาภูมิภาคสาขาบำเหน็จณรงค์ ให้ปรับปรุงระบบส่งน้ำเสริมแรงดันจาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว งบประมาณ ๑,๗๒๔,๒๐๐ บาท นั้น เนื่องจากกองช่างไม่สามารถตัดงบประมาณเป็นจำนวน ๑,๗๒๔,๒๐๐ บาทได้ ประกอบกับปัญหาด้านการเซ็นรับรองแบบ และอีกหลายๆอย่างที่ทำให้ไม่สามารถดำเนินการตามโครงการดังกล่าวได้ จึงได้ปรึกษาหารือกันว่า จะแก้ไขโครงการ (ใหม่) โครงการขยายท่อเมนระบบประปา ปรับปรุงระบบส่งน้ำเสริมแรงดัน จาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว ระยะทาง ๕,๑๘๕ เมตร พร้อมติดตั้งป้ายโครงการตามแบบที่ อบต.กำหนด

ประธานสภาฯ กล่าวถามท่านใดสงสัย ต้องการซักถามหรือไม่

นายสมชาย แสงสุวรรณ์ ผู้ใหญ่บ้านเขาดิน หมู่ที่ ๕ ได้กล่าวชี้แจงเกี่ยวกับโครงการขยายท่อเมนระบบประปา ปรับปรุงระบบส่งน้ำเสริมแรงดัน จาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว ระยะทาง ๕,๑๘๕ เมตร พร้อมติดตั้งป้ายโครงการตามแบบที่ อบต.กำหนด จากประสบการณ์ที่บ้านเขาดินได้รับจากการใช้น้ำประปาโครงการขยายท่อเมนระบบประปาฯ ทำให้ทราบว่ามีปัญหาตามมาค่อนข้างเยอะ จึงขออนุญาตชี้แจงให้สมาชิกสภาฯทราบว่า บ้านเขาดินได้ซื้อน้ำมาในราคา ๖ บาท/ลูกบาศก์เมตร และได้นำมาจำหน่ายให้กับประชาชนในอัตรา ๒๐ บาท/ลูกบาศก์เมตร แต่หมู่บ้านเขาดินได้ประสบกับปัญหาการขาดทุนมาอย่างต่อเนื่อง สาเหตุมาจากน้ำที่ได้จัดซื้อมานั้นสูญหายไป พร้อมกับเสนอความคิดเห็น ให้นำงบประมาณ จำนวน ๑,๗๒๔,๒๐๐ บาท มาจัดซื้อรถบรรทุกน้ำ แล้วขนส่งน้ำไปให้ประชาชนชาวบ้านโคกแสว จะดีกว่าหรือไม่ จึงขอให้สภาฯรับไว้เพื่อพิจารณาด้วยครับ

นายสุภาพ โม่งประณีต รองประธานสภาฯ กล่าว จากการประชุมครั้งที่แล้วโครงการอุดหนุน

หน่วยงานราชการประปาภูมิภาคสาขาบำเหน็จณรงค์ ให้ปรับปรุงระบบส่งน้ำ

-๘-

เสริมแรงดันจาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว งบประมาณ ๑,๗๒๔,๒๐๐ บาท ได้รับการอนุมัติจากสภาฯแล้ว เนื่องจากสภาฯ พิจารณาแล้วเห็นว่าประชาชนชาวบ้านโคกแสว ประสบกับปัญหาความเดือดร้อนด้านเรื่องการขาดแคลนน้ำสำหรับอุปโภค บริโภค เป็นอย่างมาก แต่ในการประชุมครั้งนี้ได้รับทราบปัญหาติดขัดในการดำเนินการ

ตามโครงการดังกล่าว หลายๆด้าน จึงเห็นด้วยกับข้อเสนอความคิดเห็นของนายสมชาย แสงสุวรรณ์ ผู้ใหญ่บ้านเขาดิน หมู่ที่ ๕ เพราะเห็นว่าถ้าหากมี

 การดำเนินการจัดซื้อรถบรรทุกน้ำแล้ว และดำเนินการขัดลอกเหมืองเพื่อ

รองรับน้ำ ก็จะสามารถกักเก็บน้ำไว้ในเหมืองได้ จึงขอฝากไว้ให้ ส.อบต. บ้านโคกแสว หมู่ที่ ๖ และสภารับไว้พิจารณาด้วยครับ

ประธานสภาฯ กล่าวถามท่านใดต้องการซักถามหรือแสดงความคิดเห็นเพิ่มเติมหรือไม่

นายเวิน โมกศิริ เลขานุการประธานสภาฯ กล่าวแสดงความคิดเห็นเพิ่มเติม เรื่องน้ำประปา เนื่องจากหมู่บ้านกุ่ม หมู่ที่ ๓ ก็ได้ประสบกับปัญหาเรื่องน้ำสูญหาเช่นเดียวกัน ถึงแม้ว่าระยะทางจากระบบประปา ถึง หมู่บ้านอยู่ใกล้กันเพียงระยะทางประมาณ ๒๐๐ เมตรเท่านั้น จึงขอฝากให้ ส.อบต. หมู่ที่ ๖ รวมถึงสภาฯ ไว้พิจารณาครับ

ประธานสภาฯ กล่าว ขณะนี้เวลา ๑๐.๓๕ น. ให้ที่ประชุมพักเบรกเป็นเวลา ๕ นาที ค่ะ

 **เวลา ๑๐.๔๐ น.**

ประธานสภาฯ กล่าวเชิญ ส.อบต. หมู่ที่ ๖ ได้กล่าวชี้แจงและแสดงความคิดเห็นเกี่ยวกับโครงการฯ

นางออน เพียขุนทด สมาชิก อบต. หมู่ที่ ๖ เนื่องจากประชาชนชาวบ้านโคกแสว ได้เข้าร่วม

ประชุมและรับทราบร่วมกันแล้วว่า ทางสภาฯ อบต.หัวทะเล ได้มีการอนุมัติงบประมาณโครงการอุดหนุนหน่วยงานราชการประปาภูมิภาคสาขาบำเหน็จณรงค์ ให้ปรับปรุงระบบส่งน้ำเสริมแรงดันจาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว งบประมาณ ๑,๗๒๔,๒๐๐ บาท เมื่อจะมีการแก้ไขเปลี่ยนแปลงคำชี้แจง งบประมาณรายจ่าย ประจำปีงบประมาณ พ.ศ. ๒๕๖๓ โครงการดังกล่าว ขอให้คณะผู้บริหาร ได้นัดหมายประชุมเพื่อชี้แจงให้ประชาชนชาวบ้านโคกแสวได้รับทราบและทำความเข้าใจด้วยค่ะ

ประธานสภาฯ กล่าวถามท่านใดต้องการซักถามหรือแสดงความคิดเห็นเพิ่มเติมหรือไม่

-๙-

นายเวิน โมกศิริ เลขานุการประธานสภาฯ กล่าวแสดงความคิดเห็นเพิ่มเติม ขอให้เลื่อนการประชุมแก้ไขเปลี่ยนแปลงคำชี้แจง งบประมาณรายจ่าย ประจำปีงบประมาณ พ.ศ. ๒๕๖๓

 **โครงการ(เดิม)** โครงการอุดหนุนหน่วยงานราชการประปาภูมิภาคสาขา

บำเหน็จณรงค์ ให้ปรับปรุงระบบส่งน้ำเสริมแรงดันจาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว งบประมาณ ๑,๗๒๔,๒๐๐ บาท เป็น

**โครงการ (ใหม่)** โครงการขยายท่อเมนระบบประปา ปรับปรุงระบบส่งน้ำเสริมแรงดัน จาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว

ระยะทาง ๕,๑๘๕ เมตร พร้อมติดตั้งป้ายโครงการตามแบบที่ อบต.กำหนด

ขอให้เลื่อนการประชุมไปไว้ในสมัยหน้า สมัยสามัญสมัยที่ ๒ เดือน เมษายน

พ.ศ.๒๕๖๓ ถ้าหากผู้บริหาร ส.อบต. และผู้ใหญ่บ้านโคกแสว หมู่ที่ ๖ ให้ไปช่วยชี้แจงก็ยินดีครับ

นายวีรภาส ตันติปัญจพร นายก อบต.หัวทะเล กล่าวชี้แจงในที่ประชุมว่า ขอโอกาสให้ได้ไปชี้แจง และ

ทำความเข้าใจกับประชาชนชาวบ้านโคกแสว หมูที่ ๖ ให้ประชาชนทราบว่า

เพราะเหตุใด จึงได้มีการแก้ไขเปลี่ยนแปลงโครงการดังกล่าวข้างต้นฯ เพราะต้องชี้แจงถึงปัญหาขัดข้องต่างๆ ที่ไม่สามารถดำเนินการโครงการตามที่ประชาชนชาวบ้านโคกแสวต้องการได้

นางออน เพียขุนทด สมาชิก อบต. หมู่ที่ ๖ กล่าวขอความอนุเคราะห์มายังผู้บริหาร ขอให้ส่งน้ำ

ให้ชาวบ้านโคกแสว วันละ ๖ เที่ยวได้หรือไม่ เพราะที่ส่งให้ปัจจุบันนี้ ไม่เพียงพอต่อความต้องการของประชาชน

นายวิโรจน์ แสงจักร รองนายก อบต.หัวทะเล กล่าวชี้แจง ขณะนี้ อบต.หัวทะเลได้ดำเนินการส่งน้ำ

ให้หมู่บ้านโคกแสววันละ ๕ เที่ยว และจากการประชุมที่ผ่านๆมา นายอำเภอ

ได้เน้นย้ำมาโดยตลอดให้การส่งน้ำ เป็นเพียงการแก้ไขปัญหาที่ปลายเหตุ นายอำเภออยากให้แก้ไขให้เป็นการถาวร เพื่อให้ประชาชนชาวบ้านโคกแสว ได้มีน้ำสำหรับอุปโภค บริโภค อย่างเพียงพอ ไป

นายวีรภาส ตันติปัญจพร นายก อบต.หัวทะเล กล่าวขณะนี้ อบต.หัวทะเลได้ดำเนินการส่งน้ำ

ให้หมู่บ้านโคกแสววันละ ๕ เที่ยว แต่ถ้าหากยังไม่เพียงพอ อบต.หัวทะเล จะให้พนักงานขับรถน้ำ เพิ่มให้อีก ๑ เที่ยว ต้องการของประชาชน ต่อไป

ประธานสภาฯ กล่าวถามท่านใดต้องการซักถามหรือแสดงความคิดเห็นเพิ่มเติมหรือไม่

ที่ประชุม ไม่มี

-๑๐-

ประธานสภาฯ กล่าวสรุป โครงการแก้ไขเปลี่ยนแปลงคำชี้แจง งบประมาณรายจ่าย ประจำปีงบประมาณ พ.ศ. ๒๕๖๓ โครงการที่ ๒ ให้ที่ประชุมทราบ

 **โครงการ(เดิม)** โครงการอุดหนุนหน่วยงานราชการประปาภูมิภาคสาขา

บำเหน็จณรงค์ ให้ปรับปรุงระบบส่งน้ำเสริมแรงดันจาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว งบประมาณ ๑,๗๒๔,๒๐๐ บาท เป็น

**โครงการ (ใหม่)** โครงการขยายท่อเมนระบบประปา ปรับปรุงระบบส่งน้ำเสริมแรงดัน จาก บจก.โซลาเอนเนอร์ยี่ ถึงถังน้ำใส่ประปาหมู่บ้านโคกแสว

ระยะทาง ๕,๑๘๕ เมตร พร้อมติดตั้งป้ายโครงการตามแบบที่ อบต.กำหนด ให้เลื่อนไปเป็นวาระการประชุมเพื่อพิจารณาในการประชุมสมัยหน้า สมัยสามัญสมัยที่ ๒ เดือน เมษายน พ.ศ.๒๕๖๓

**๓.๓ พิจารณายกเลิกข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย พ.ศ.๒๕๖๑ และพิจารณาเห็นชอบข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย พ.ศ.๒๕๖๓**

ประธานสภาฯ กล่าวเชิญเจ้าหน้าที่ชี้แจงให้ที่ประชุมทราบ

นายอนนท์ ดาโม้ หัวหน้าสำนักปลัด กล่าวชี้แจงเรื่องการขอยกเลิกข้อบัญญัติองค์การบริหาร

ส่วนตำบลหัวทะเล เรื่อง การจัดการสิ่งปฏิกูลและมูลฝอย พ.ศ.๒๕๖๑ ที่ผ่านมา อบต.หัวทะเล ได้จัดทำข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย พ.ศ.๒๕๖๑ และได้รับการอนุมัติเห็นชอบจากการประชุมสภา อบต.หัวทะเล สมัยสามัญ สมัยที่ ๓ วันพฤหัสบดีที่ ๑๓ มิถุนายน ๒๕๖๒ เรียบร้อยแล้ว และอบต.หัวทะเล ได้จัดส่งต่อไปยังอำเภอบำเหน็จณรงค์ เพื่อให้นายอำเภออนุมัติ แต่ยังไม่ได้รับการอนุมติ เนื่องจากมีข้อผิดพลาดเล็กๆ น้อยๆ เช่น การเว้นวรรคตัวอักษรเป็นต้น จึงได้นำเรียนปรึกษาท้องถิ่นอำเภอบำเหน็จณรงค์ และได้รับคำแนะนำจากท้องถิ่นอำเภอบำเหน็จณรงค์ ให้ขออนุมัติที่ประชุมสภา อบต.หัวทะเล ยกเลิกข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย พ.ศ.๒๕๖๑ เพื่อทำการแก้ไขให้ถูกต้องและเป็นปัจจุบัน แล้วให้ขออนุมัติ ข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย พ.ศ.๒๕๖๓ จากสภา อบต.หัวทะเล ในครั้งนี้

-๑๑-

ประธานสภาฯ กล่าวถามมีท่านใดสงสัยต้องการซักถามหรือไม่

ที่ประชุม ไม่มี

ประธานสภาฯ เมื่อไม่มี ดิฉันจะขอมติ ท่านใดเห็นชอบให้ยกเลิกข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย พ.ศ.๒๕๖๑ โปรดยกมือค่ะ

ที่ประชุม มีมติเห็นชอบ ๑๘ เสียง (ประธานสภาฯงดออกเสียง)

ประธานสภาฯ กล่าวเชิญเจ้าหน้าที่ชี้แจงให้ที่ประชุมทราบ

นายอนนท์ ดาโม้ หัวหน้าสำนักปลัด กล่าวชี้แจงให้ที่ประชุมทราบเกี่ยวกับร่างข้อบัญญัติ

องค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย

ประจำปีงบประมาณ พ.ศ.๒๕๖๓ เมื่อผ่านการพิจารณาอนุมัติจากสภา อบต.หัวทะเล เรียบร้อยแล้ว จะดำเนินการส่งให้นายอำเภอได้ลงนามอนุมัติร่างข้อบัญญัติ เมื่อนายอนุมัติเรียบร้อยแล้ว ทางอบต.หัวทะเลได้จัดส่งร่างข้อบัญญัติฯ ดังกล่าว ไปยังสำนักงานเลขาธิการ สำนักนายกรัฐมนตรี

เพื่อที่จะขออนุมัติตามขั้นตอนต่อไป จึงต้องขอให้สภาฯอบต.หัวทะเล พิจารณาให้ความเห็นชอบอนุมัติอีกครั้งหนึ่ง พร้อมอ่านระเบียบการพิจารณาให้สมาชิกทราบ ระเบียบว่าด้วยข้อบังคับการประชุมสภาฯ พ.ศ.๒๕๔๗ (แก้ไขเพิ่มเติมถึง (ฉบับที่ ๒) พ.ศ. ๒๕๕๔) ข้อ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระแต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ในการพิจารณาสามวาระรวดเดียวผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้วการพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภาโดยให้ประธานที่ประชุมเป็นประธานคณะกรรมการแปรญัตติญัตติร่างข้อบัญญัติงบประมาณจะพิจารณาสามวาระรวดเดียวไม่ได้และในการพิจารณาวาระที่สองให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

ประธานสภาฯ เปิดโอกาสให้สมาชิกเสนอว่าต้องการให้พิจารณาสามวาระรวดเดียวหรือไม่พร้อมกล่าวหากท่านใดเสนอให้พิจารณาสามวาระรวดเดียว จะต้องมีผู้รับรองสองท่าน

นายศิริ กามขุนทด สมาชิก อบต. หมู่ที่ ๗ เสนอให้พิจารณาสามวาระรวดเดียว

-๑๒-

1. นายพลอย กามขุนทด สมาชิก อบต. หมู่ ๑ รับรองครับ
2. นางจอมศรี ยุทธกล้า สมาชิก อบต. หมู่ ๑๑ รับรองค่ะ

นางคำปุ่น อนันตะเสน สมาชิก อบต. หมู่ที่ ๑๐ เสนอให้พิจารณาสามวาระรวดเดียว

1. นางอนงค์ ทิมโต สมาชิก อบต. หมู่ ๓ รับรองค่ะ
2. นางอุษณี ฉิมวาส สมาชิก อบต. หมู่ ๔ รับรองค่ะ

นายนิกร ศรีวิเศษ สมาชิก อบต หมู่ที่ ๑๒ เสนอให้พิจารณาสามวาระรวดเดียว

1. นายปราโมทย์ ฟากวิลัย สมาชิก อบต. หมู่ ๗ รับรองครับ
2. นายสุนทร เภากุ่ม สมาชิก อบต หมู่ ๙ รับรองครับ

นายผดุง เทียบขุนทด สมาชิก อบต. หมู่ที่ ๙ เสนอให้พิจารณาสามวาระรวดเดียว

1. นายอธิวัฒิ พิมอูบ สมาชิก อบต. หมู่ ๔ รับรองครับ
2. นายนิกร ศรีวิเศษ สมาชิก อบต. หมู่ ๑๒ รับรองครับ

นางจอมศรี ยุทธกล้า สมาชิก อบต. หมู่ที่ ๑๑ เสนอให้พิจารณาสามวาระรวดเดียว

1. นายศิริ กามขุนทด สมาชิก อบต. หมู่ ๗ รับรองครับ
2. นายผดุง เทียบขุนทด สมาชิก อบต. หมู่ ๙ รับรองครับ

นายปราโมทย์ ฟากวิลัย สมาชิก อบต.หมู่ที่ ๗ เสนอให้พิจารณาสามวาระรวดเดียว

1. นายบุญเชิด เพียขุนทด สมาชิก อบต. หมู่ ๖ รับรองครับ
2. นายเวิน โมกศิริ เลขานุการประธานสภาฯ รับรองครับ

นายเวิน โมกศิริ เลขานุการประธานสภาฯ เสนอให้พิจารณาสามวาระรวดเดียว

1. นายเทพนคร ผ่องแผ้ว สมาชิก อบต. หมู่ ๘ รับรองครับ
2. นายเพชรรุ่ง ดอกเงิน สมาชิก อบต. หมู่ ๑๒ รับรองครับ

ประธานสภาฯ กล่าวถามท่านใดมีข้อเสนอเพิ่มเติมหรือไม่

ที่ประชุม ไม่มี

ประธานสภาฯ เมื่อไม่มีท่านใดเสนอเป็นอย่างอื่น ดิฉันจะขอมติที่ประชุม ท่านใดเห็นชอบ

อนุมัติให้พิจารณาร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๓ สามวาระรวด

ที่ประชุม มีมติเห็นชอบให้พิจารณาสามวาระรวด ๑๘ เสียง(ประธานสภาฯงดออกเสียง)

**วาระที่ ๑ รับหลักการร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๓**

ประธานสภาฯ เชิญเจ้าหน้าที่ชี้แจงรายละเอียดร่างข้อบัญญัติฯให้ที่ประชุมทราบ

-๑๓-

นายอนนท์ ดาโม้ หัวหน้าสำนักปลัด อ่านชี้แจงรายละเอียดร่างข้อบัญญัติฯให้ที่ประชุมทราบ

พร้อมกล่าวให้ที่ประชุมดูร่างข้อบัญญัติฯตามไปพร้อมๆกัน เอกสารตามที่ได้ส่งให้สมาชิกทุกท่านแล้ว ก่อนประชุมสามวัน

นายเวิน โมกศิริ เลขานุการประธานสภาฯ แจ้งระเบียบให้สมาชิกทราบ ดังนี้

ข้อ ๔๗ ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้ว เพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้

ข้อ ๔๘ ในกรณีที่สภาท้องถิ่นมีมติไม่รับหลักการแห่งร่างข้อบัญญัติงบประมาณ ให้ประธานสภาท้องถิ่นนาปรึกษาในที่ประชุมสภาท้องถิ่น เพื่อเลือกสมาชิกสภาท้องถิ่นเป็นกรรมการ ในคณะกรรมการหาข้อยุติตามจำนวน

ที่กฎหมายว่าด้วยองค์กรปกครองส่วนท้องถิ่นนั้นกำหนด โดยให้นำวิธีการเลือกในข้อ ๑๒ แห่งระเบียบนี้ มาใช้บังคับโดยอนุโลม แล้วแจ้งมติไม่รับหลักการแห่งร่างข้อบัญญัติงบประมาณและรายชื่อกรรมการหาข้อยุติฝ่ายสภาท้องถิ่น กรณีองค์การบริหารส่วนจังหวัดหรือเทศบาลให้แจ้งผู้ว่าราชการจังหวัดทราบ กรณีองค์การบริหารส่วนตำบลให้แจ้งนายอำเภอทราบ ทั้งนี้ ให้ดำเนินการภายในสามวันนับแต่วันที่สภาท้องถิ่นมีมติไม่รับหลักการ ให้ประธานสภาท้องถิ่นทาหนังสือแจ้งมติของสภาท้องถิ่นที่ไม่รับหลักการแห่งร่างข้อบัญญัติงบประมาณให้ผู้บริหารท้องถิ่นทราบในวันถัดจากวันที่สภาท้องถิ่นมีมติไม่รับหลักการ ร่างข้อบัญญัติงบประมาณที่ผ่านการพิจารณาของคณะกรรมการหาข้อยุติตามวรรคหนึ่งให้สภาท้องถิ่นนำเข้าพิจารณาในวาระที่สอง และวาระที่สามตามลำดับ

ประธานสภาฯ กล่าวถามสมาชิกสภาฯ ท่านใดซักถามร่างข้อบัญญัติฯหรือไม่

ที่ประชุม ไม่มีท่านใดซักถาม

ประธานสภาฯ เมื่อไม่มีท่านใดซักถาม ดิฉันขอมติจากที่ประชุมรับหลักการร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๓ ท่านใดรับหลักการโปรดยกมือค่ะ

ที่ประชุม มีมติเห็นชอบรับหลักการร่างข้อบัญญัติฯ ๑๘ เสียง (ประธานงดออกเสียง)

-๑๔-

**วาระที่ ๒ ขั้นแปรญัตติ**

ประธานสภาฯ ชี้แจงระเบียบให้ที่ประชุมทราบอีกครั้ง ดังนี้

ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้

ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็นผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้วนั้น การพิจารณาวาระที่สองนั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุมเป็นประธานคณะกรรมการแปรญัตติ

เต็มสภา โดยให้ประธานที่ประชุมเป็นประธานคณะกรรมการแปรญัตติญัตติ ร่างข้อบัญญัติงบประมาณจะพิจารณาสามวาระรวดเดียวไม่ได้ และในการ

พิจารณาวาระที่สอง ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่นมีมติรับหลักการแห่งร่างข้อบัญญัติงบประมาณนั้น

นายเวิน โมกศิริ เลขานุการประธานสภาฯ กล่าวชี้แจงระเบียบให้ที่ประชุมทราบ ดังนี้ข้อ ๕๙

การแปรญัตติร่างข้อบัญญัติงบประมาณ จะกระทำได้เฉพาะการขอลด

 รายจ่ายหรือการขอลดจำนวนเงินที่ขออนุญาตจ่าย และต้องมีจำนวนสมาชิก

สภาท้องถิ่นรับรองเช่นเดียวกับการเสนอญัตติ คำแปรญัตติให้เสนอล่วงหน้า

เป็นหนังสือต่อประธานคณะกรรมการแปรญัตติภายในระยะเวลาที่สภาท้องถิ่นกำหนดตามข้อ ๔๕ วรรคสาม และข้อ ๔๙ วรรคหนึ่ง ๒๑

ข้อ ๖๐ ห้ามไม่ให้แปรญัตติรายจ่ายขึ้นใหม่ หรือเพิ่มเติมรายจ่าย หรือเปลี่ยน แปลงความประสงค์ของจานวนเงินที่ขออนุมัติจ่าย เว้นแต่จะได้รับคำรับรอง

จากผู้บริหารท้องถิ่น หรือคำแปรญัตตินั้นผู้บริหารท้องถิ่นเป็นผู้แปรญัตติ

ข้อ ๖๑ ห้ามไม่ให้แปรญัตติในรายการและจานวนเงินซึ่งมีข้อผูกพันอย่างใดอย่างหนึ่งดังต่อไปนี้ (๑) ดอกเบี้ยและเงินส่งใช้ต้นเงินกู้ (๒) รายจ่ายซึ่งเป็นจำนวนเงินที่ต้องจ่ายตามกฎหมาย ถ้ามีปัญหาว่า รายจ่ายรายการใดมีข้อผูกพันตามวรรคหนึ่งหรือไม่ ให้ประธาน สภาท้องถิ่นเป็นผู้วินิจฉัยชี้ขาด

ข้อ ๕๐ เมื่อคณะกรรมการแปรญัตติได้พิจารณาแล้ว จะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและ

บันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของ

-๑๕-

คณะกรรมการแปรญัตติเกี่ยวด้วยการแปรญัตตินั้นเป็นประการใด การสงวน

ความเห็นของกรรมการแปรญัตติ ตลอดจนการสงวนคาแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน

ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบ รายงานหรือชี้แจงข้อสงสัยต่าง ๆ เกี่ยวกับรายงานนั้น

ข้อ ๑๑๐ ญัตติร่างข้อบัญญัติที่สภาท้องถิ่นลงมติรับหลักการ และส่งคณะ

กรรมการแปรญัตติพิจารณาตามข้อ ๔๙ เมื่อคณะกรรมการแปรญัตติพิจารณาแล้วจะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานย่อยื่นต่อประธานสภาท้องถิ่นรายงานย่อตามวรรคหนึ่ง อย่างน้อยต้องระบุว่า ได้มีหรือไม่มีการแก้ไขเพิ่มเติมในตอนใดหรือข้อใดบ้างการแปรญัตติและมติของคณะกรรมการแปรญัตติเกี่ยวด้วยการแปร

ญัตตินั้น เป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย

ประธานสภาฯ การพิจารณาร่างข้อบัญญัติวาระที่ ๒ ให้ปรึกษาเรียงลำดับข้อเฉพาะ ที่มีการ

แปรญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภา

ท้องถิ่นจะได้ลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคำแปรญัตติหรือเห็นด้วยกับการแก้ไขในข้อใดแล้วไม่ให้เสนอขอแปรญัตติหรือเสนอขอเปลี่ยนแปลงมติอีก พร้อมกล่าวถามสมาชิกมีท่านใดต้องการแปรญัตติร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๓ หรือไม่

ที่ประชุม ไม่มี

ประธานสภาฯ เมื่อไม่มีท่านใดเสนอคำแปรญัตติ ดิฉันขอมติที่ประชุมสภาฯ สมาชิกท่านใดเห็นชอบให้คงไว้ตามร่างข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๓ เดิม โปรดยกมือค่ะ

ที่ประชุม มีมติเห็นชอบให้คงไว้ตามร่างข้อบัญญัติฯเดิม ๑๘ เสียง (ประธานงดออกเสียง)

ประธานสภาฯ กล่าวสรุปว่า ไม่มีท่านใดแปรญัตติเนื่องจากเห็นว่าร่างข้อบัญญัติองค์การ

บริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๓ มีความถูกต้องสมบูรณ์แล้ว ขอให้ที่ประชุมแสดง

-๑๖-

ความเห็น มีท่านใดจะอภิปรายซักถามหรือมีความเห็นแตกต่างจากอย่างอื่นหรือไม่ ขอเชิญยกมือและลุกขึ้นอภิปรายเป็นรายบุคคล

ที่ประชุม ไม่มีท่านใดอภิปรายเพิ่มเติม

**วาระที่ ๓ ขั้นเห็นชอบให้ใช้เป็นข้อบัญญัติ**

ประธานสภาฯ แจ้งให้ที่ประชุมทราบว่าในวาระเห็นชอบให้ใช้เป็นข้อบัญญัตินั้นจะไม่มีการ

อภิปราย จึงขอให้สมาชิกทุกท่านร่วมกันพิจารณาว่าจะลงมติให้ตราเป็น

ข้อบัญญัติองค์การบริหารส่วนตำบลหัวทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๓ หรือไม่ และขอให้เลขานุการสภาฯ นับคะแนนเสียง ท่านใดเห็นชอบโปรดยกมือ

ที่ประชุม มีมติเป็นเห็นชอบให้ตราเป็นข้อบัญญัติองค์การบริหารส่วนตำบลหัว

ทะเล เรื่อง การจัดการสิ่งปฏิกูลและมูลฝอย ประจำปีงบประมาณ พ.ศ.๒๕๖๓

ด้วยคะแนน ๑๘ เสียง (ประธานงดออกสียง)

**๓.๔ พิจารณาการเพิ่มแผนพัฒนาท้องถิ่น (พ.ศ. ๒๕๖๑-๒๕๖๕)**

**เพิ่มเติมครั้งที่ ๔ ประจำปี พ.ศ.๒๕๖๓**

ประธานสภาฯ กล่าวเชิญเจ้าหน้าที่ชี้แจงรายละเอียดให้ที่ประชุมทราบ

นายอานนท์ แสงเพชร นักวิเคราะห์นโยบายและแผน อบต.หัวทะเล กล่าวชี้แจง เรื่องการเพิ่ม

แผนพัฒนาท้องถิ่น ( พ.ศ. ๒๕๖๑-๒๕๖๕) การเพิ่มแผนนั้นจะต้องดำเนินการ

ตามขั้นตอน โดยเบื้องต้นจะต้องมีการประชุมแต่งตั้งคณะกรรมาการพิจารณาเพิ่มเติมแผน ซึ่งแผนดังกล่าวทางคณะผู้บริหารมีความประสงค์จะนำมาบรรจุไว้ในเล่มแผนพัฒนาท้องถิ่น ( พ.ศ. ๒๕๖๑-๒๕๖๕) ไว้ก่อน ดังนั้นการขออนุมัติจากสภาฯ ในครั้งนี้ เป็นการขออนุมัติการเพิ่มเติม เพื่อบรรจุโครงการไว้ในแผนเท่านั้น ยังไม่ได้มีการขออนุมัติงบประมาณ ซึ่งมีโครงการทั้งหมด จำนวน ๖ โครงการ พร้อมขอให้ที่ประชุมดูรายละเอียดตามไปพร้อมๆ กัน ตามเอกสารที่ได้ส่งให้แล้วก่อนเข้าประชุมสามวัน ดังนี้

ประธานสภาฯ อ่านโครงการที่ ๑ โครงการขุดลอกขยายขอบฝั่งบ่ออีสานเขียว หมู่ที่ ๙

กล่าวถามมีท่านใดสงสัยต้องการซักถามหรือไม่

นายเวิน โมกศิริ เลขานุการประธานสภา อบต.หัวทะเล กล่าวถามว่าโครงการขุดลอกบ่ออีสาน

เขียว แคบไปหรือไม่

นายสมชาย อาบสุวรรณ์ นักวิเคราะห์นโยบายและแผน อบต.หัวทะเล กล่าวชี้แจงโครงการนี้ เป็น

-๑๗-

โครงการขยายฝั่ง ตามรายละเอียดตามที่ได้แจกให้สมาชิกแล้ว

นายวิโรจน์ แสงจักร รองนายก อบต.หัวทะเล กล่าวชี้แจงเพิ่มเติมโครงการขุดลอกบ่ออีสารเขียว ทางด้านทิศตะวันออก จะแคบกว่าด้านทิศอื่นๆ เพราะเนื่องจากได้ลงไปสำรวจพื้นที่กับเจ้าหน้าที่และผู้ใหญ่บ้าน หมู่ที่ ๙ แต่ไม่สามารถขยายพื้นที่ได้

ประธานสภาฯ กล่าวถามมีท่านใดสงสัยหรือไม่

ที่ประชุม ไม่มี

ประธานสภาฯ เมื่อไม่มีท่านใดสงสัย หรือต้องการซักถาม ดิฉันจะขอมติเห็นชอบการเพิ่มเติม

โครงการที่ ๑ โครงการขุดลอกบ่ออีสานเขียว บ้านโนนสังข์ หมู่ที่ ๙ เพิ่ม

แผนพัฒนาท้องถิ่น ( พ.ศ. ๒๕๖๑-๒๕๖๕) โปรดยกมือค่ะ

ที่ประชุม มีมติเห็นชอบ ๑๘ เสียง (ประธานงดออกเสียง)

ประธานสภาฯ อ่านโครงการที่ ๒ โครงการขุดลอกคลองดินดำ - คลองโอบ หมู่ที่ ๗ พร้อม

กล่าวเชิญบ้านหนองดง หมู่ที่ ๗ ชี้แจงให้ที่ประชุมทราบ

นายพิภพ พืดขุนทด ผู้ใหญ่บ้านหนองดง หมู่ที่ ๗ กล่าวชี้แจงโครงการขุดลอกคลองดินดำ – คลอง

โอบ หมู่ที่ ๗ โครงการนี้เป็นโครงการเดิมที่มีอยู่แล้ว แต่เกิดความตื้นเขิน จึงมี

ความจำเป็นที่จะต้องขุดลอก เพื่อที่จะได้สามารถรองรับน้ำได้ จึงขอให้สภาฯอนุมัติ บรรจุเพิ่มไว้ในแผนฯ เป็นแหล่งน้ำสาธารณะประโยชน์ของหมู่บ้านหนองดงครับ ขอบคุณครับ

ประธานสภาฯ กล่าวถามมีท่านใดสงสัยหรือไม่

ประชุม ไม่มี

ประธานสภาฯ เมื่อไม่มีท่านใดสงสัย หรือต้องการซักถาม ดิฉันจะขอมติเห็นชอบการเพิ่มเติม

โครงการที่ ๒ โครงการขุดลอกคลองดินดำ - คลองโอบ หมู่ที่ ๗ ท่านใด

เห็นชอบโปรดยกมือค่ะ

ประชุม มีมติเห็นชอบ ๑๘ เสียง (ประธานงดออกเสียง)

ประธานสภาฯ อ่านโครงการที่ ๓ โครงการก่อสร้างบล็อกคอนเวิสสายคลองดินดำ บริเวณนา

นายรุณ หมู่ที่ ๗ พร้อมกล่าวเชิญหมู่ที่ ๗ ชี้แจงให้ที่ประชุมทราบ

นายพิภพ พืดขุนทด ผู้ใหญ่บ้านหนองดง หมู่ที่ ๗ โครงการก่อสร้างบล็อกคอนเวิสสายคลองดินดำ

บริเวณนา นายรุณ เนื่องจากเกิดความชำรุดเสียหาย ผู้นำและชาวบ้านได้ช่วย

กันซ่อมแซมบ่อยมาก หากมีโครงการก่อสร้างบล็อกคอนเวิสสายคลองดินดำ บริเวณนา นายรุณ เพิ่มไว้ในแผนก็จะดีมากครับ

ประธานสภาฯ กล่าวถามมีท่านใดสงสัยหรือไม่

ประชุม ไม่มี

ประธานสภาฯ เมื่อไม่มีท่านใดสงสัย หรือต้องการซักถาม ดิฉันจะขอมติเห็นชอบการเพิ่มเติม

โครงการที่ ๓ โครงการก่อสร้างบล็อกคอนเวิสสายคลองดินดำ บริเวณนา

นายรุณ หมู่ที่ ๗ ท่านใดเห็นชอบโปรดยกมือค่ะ

ประชุม มีมติเห็นชอบ ๑๘ เสียง (ประธานงดออกเสียง)

ประธานสภาฯ อ่านโครงการที่ ๔ โครงการวางท่อคอนกรีตเสริมเหล็กบริเวณหนองสะแก

พร้อมถมดิน หมู่ที่ ๕ ประธานสภาฯกล่าวเชิญ หมู่ที่ ๕ ชี้แจงให้ที่ประชุมทราบ

นายสมชาย แสงสุวรรณ์ ผู้ใหญ่บ้านเขาดิน หมู่ที่ ๕ กล่าวชี้แจง โครงการนี้เป็นโครงการทำทางเข้าน้ำ

หนองสะแก เนื่องจากทางน้ำเดิมได้ถูกโรงงานน้ำตาลปิดกันทางน้ำ ชาวบ้าน

เขาดินจึงขาดแคลนน้ำเพื่อมาจัดทำระบบประปาผิวดิน พร้อมเสนอขอให้

เปลี่ยนแปลงท่อ จากขนาด ๖๐ เมตร เป็น ๘๐ เมตร เพราะช่วงน้ำหลาก น้ำ

ถ้าท่อขนาด ๖๐ เมตร น้ำจะไหลไม่ทัน ก็ขอฝากให้สภาฯพิจารณาด้วยครับ

ประธานสภาฯ กล่าวถามมีท่านใดสงสัยหรือไม่

ประชุม นายนิกร ศรีวิเศษ สมาชิก อบต. หมู่ที่ ๑๒ กล่าวถามโครงการที่ ๔ ว่าการวางท่อเป็นการวางระยะสั้นหรือยาว ขอเสนอให้วางท่อระยะยาว เพื่อเป็นทางน้ำ

-๑๘-

นายสมชาย แสงสุวรรณ์ ผู้ใหญ่บ้านเขาดิน หมู่ที่ ๕ กล่าวชี้แจงเป็นโครงการวางท่อระยะทาง ๒๐๐ เมตร การฝังท่อจะต้องให้อยู่ใต้ผิวดินไม่ต่ำกว่า ๕๐ เมตร เพราะถ้าหากถึงฤดูทำนา เมื่อชาวบ้านไถนาจะไม่ไม่มีปัญหาตามมา

นายเทพนคร ผ่องแผ้ว สมาชิก อบต.หมู่ที่ ๘ ขอแสดงความคิดเห็นเรื่องการฝังท่อ ระยะทางฝังท่อ ๒๐๐ เมตรถือว่าไกล จึงอยากเสนอให้ทำท่อบ่อพัก ๑ จุด แล้วค่อยวางท่อต่อไปจนครบ ๒๐๐ เมตร

นายสมชาย แสงสุวรรณ์ ผู้ใหญ่บ้านเขาดิน หมู่ที่ ๕ กล่าวขอบคุณสำหรับข้อเสนอแนะของ นายเทพนคร ผ่องแผ้ว สมาชิก อบต.หมู่ที่ ๘ ถือว่าเป็นความคิดที่ดี และคิดว่าถ้าวางท่อลักษณะที่ช่างออกแบบก็คิดว่าน่าจะไม่มีปัญหาอะไรครับ

นายวีรภาส ตันติปัญจพร นายก อบต.หัวทะเล กล่าวเรื่องการวางท่อระบายน้ำ จะต้องใช้งบประมาณจำนวนมาก และจะต้องดูการออกแบบว่าสามารถทำให้น้ำไหลไปตามทิศทางได้ดีหรือไม่ เพราะถ้าหากงานออกมาไม่ดี ไม่เป็นตามแบบ ข้าราชการที่มีคำสั่งให้ตรวจงานจ้าง เขาก็จะไม่เซ็นให้ ดังนั้นการดำเนินงาน ขอให้สมาชิกมั่นใจว่า ทางอบต.หัวทะเล ได้ทำตามระเบียบถูกต้อง จึงได้ขอให้หัวหน้าสำนักปลัดเพิ่มเติมแผนไว้ เพื่อรบงบประมาณ

ประธานสภาฯ กล่าวถามมีท่านใดสงสัยหรือไม่

-๑๙-

ประชุม ไม่มี

ประธานสภาฯ เมื่อไม่มีท่านใดสงสัย หรือต้องการซักถาม ดิฉันจะขอมติเห็นชอบการ

 เพิ่มเติมโครงการที่ ๔ โครงการวางท่อคอนกรีตเสริมเหล็กบริเวณหนอง

 สะแก พร้อมถมดิน หมู่ที่ ๕ ท่านใดเห็นชอบโปรดยกมือค่ะ

ประชุม มีมติเห็นชอบ ๑๘ เสียง (ประธานงดออกเสียง)

ประธานสภาฯ อ่านโครงการที่ ๕ โครงการวางท่อคอนกรีตเสริมเหล็กบริเวณคลองไผ่งาม –

 คลองโอบ หมู่ที่ ๑ พร้อมกล่าวเชิญ ส.อบต.หมู่ที่ ๑ ชี้แจงให้ที่ประชุมทราบ

นายพลอย กามขุนทด สมาชิก อบต.หมู่ที่ ๑ กล่าวชี้แจงโครงการวางท่อคอนกรีตเสริมเหล็กบริเวณ

 คลองไผ่งาม – คลองโอบ หมู่ที่ ๑ เนื่องจากชาวบ้านได้รับความเดือดร้อน

 เพราะน้ำไม่ไหล จึงขอนำโครงการนี้บรรจุไว้ในแผนก่อน เพื่อรอรับ

 งบประมาณ และดำเนินงานตามขั้นตอนต่อไป

ประธานสภาฯ กล่าวถามมีท่านใดสงสัยต้องการซักถามหรือแสดงความเห็นเพิ่มเติมหรือไม่นายเทพนคร ผ่องแผ้ว สมาชิก อบต.หัวทะเล หมู่ที่ ๘ กล่าวถามขนาดท่อที่บรรจุไว้ท่อเหล็กขนาด

 ๐.๖๐ เมตร เล็กไปหรือไม่ครับ

นายสมชาย อาบสุวรรณ์ นักวิเคราะห์นโยบายและแผน อบต.หัวทะเล กล่าวชี้แจงโครงการขนาดท่อจะ

 ใช้ขนาดตามลักษณะความกว้างความลึกของปากบ่อครับ

นายวีรภาส ตันติปัญจพร นายก อบต.หัวทะเล กล่าวชี้แจงเพิ่มเติม น้ำไม่สามารถไหลจากคลองไผ่งาม

 ไปคลองโอบได้ เนื่องจากระยะทางไกลมากจึงจำเป็นต้องหาวิธีการที่จะทำให้

 น้ำไหล จึงคิดว่าการใส่ท่อเหล็ก เพื่อให้น้ำไหลไปได้ จึงขอบรรจุโครงการนี้ไว้

 ในแผนฯไว้ก่อน

นายกิติศักดิ์ แฮดดี ผู้อำนวยการกองช่าง กล่าวเพิ่มเติมโครงการวางท่อคอนกรีตเสริมเหล็ก

 บริเวณคลองไผ่งาม – คลองโอบ หมู่ที่ ๑ โดยกล่าวว่าขนาดของท่อ ถ้าหาก

เปลี่ยนจากท่อเหล็กขนาด ๐.๖๐ เมตร มาเป็น ท่อเหล็กขนาด ๐.๘๐ เมตร ก็

จะทำให้น้ำไหลสะดวกมาขึ้นครับ

นายพลอย กามขุนทด สมาชิก อบต.หมู่ที่ ๑ กล่าวตอบเห็นด้วยครับ

ประธานสภาฯ กล่าวถามมีท่านใดสงสัยต้องการซักถามหรือแสดงความเห็นเพิ่มเติมหรือไม่

ประชุม ไม่มี

ประธานสภาฯ เมื่อไม่มีท่านใดสงสัยต้องการซักถาม ดิฉันจะขอมติเห็นชอบการ

เพิ่มเติมโครงการที่ ๕ โครงการวางท่อคอนกรีตเสริมเหล็กบริเวณคลองไผ่

งาม – คลองโอบ หมู่ที่ ๑ ท่านใดเห็นชอบโปรดยกมือค่ะ

-๒๐-

ประชุม มีมติเห็นชอบ ๑๖ เสียง งดออกเสียง ๓ เสียง คือ

๑. ประธานสภาฯ

๒. นางออน เพียขุนทด สมาชิก อบต. หมู่ที่ ๖

๓. นายปราโมทย์ ฟากวิลัย สมาชิก อบต. หมู่ที่ ๗

นายวีรภาส ตันติปัญจพร นายก อบต.หัวทะเล กล่าวชี้แจงเพิ่มเติม เกี่ยวกับการแจ้งปัญหาความ

 เดือดร้อนของประชาชน ขอให้แจ้งมาให้ทันเวลา และรัดกุม ถ้าส่งมาในเวลา

 กระชั้นชิด บางครั้งการประมาณราคาอาจจะเสร็จไม่ทัน เนื่องจากว่า

 ถ้าไม่มีโครงการบรรจุไว้ในแผนฯ ก็จะไม่สามารถดำเนินการก่อสร้างได้

ประธานสภาฯ กล่าวถามมีท่านใดสงสัยต้องการซักถาม หรือเสนอเรื่องใดเพิ่มเติมหรือไม่

ที่ประชุม ไม่มี

ประธานสภาฯ กล่าวเชิญนายประพันธ์ พลมณี ผู้อำนวยการกองคลัง กล่าวชี้แจงงบทดลอง

 ปีงบประมาณ ๒๕๖๓ ให้ที่ประชุมทราบ

นายประพันธ์ พลมณี ผู้อำนวยการกองคลัง กล่าวชี้แจงงบทดลอง ปีงบประมาณ ๒๕๖๓ ณ วันที่

 ๕ กุมภาพันธ์ ๒๕๖๓ และชี้แจงแบบรายงานการใช้จ่ายเงินสะสมให้ที่ประชุม

 ทราบ พร้อมขอให้ที่ประชุมดูรายละเอียดไปพร้อมๆกัน ตามเอกสารที่ได้แจก

 ให้สมาชิกแล้ว

ประธานสภาฯ กล่าวขอบคุณนายประพันธ์ พลมณี ผู้อำนวยการกองคลัง ที่ได้ชี้แจง

รายละเอียดให้ที่ประชุมทราบ พร้อมกล่าวถามที่ประชุม มีท่านใดสงสัย

ต้องการซักถามหรือไม่

นายสมชาย แสงสุวรรณ์ ผู้ใหญ่บ้านเขาดิน หมู่ที่ ๕ กล่าวถามรายได้ที่จัดเก็บเองจากโรงงานและภาษี

 เงินได้ที่ได้จากโรงงานน้ำตาลได้จำนวนเท่าไร

นายประพันธ์ พลมณี ผู้อำนวยการกองคลัง กล่าวตอบเรื่องรายได้ที่จัดเก็บเอง รายได้จากโรงงาน

 น้ำตาล เดิมจะจัดเก็บเป็นภาษีโรงเรือนและที่ดิน แต่ได้เปลี่ยนมาเป็นภาษีจาก

 ทรัพย์สินแจงรายละเอียดของที่ดินรวมทั้งสิ่งปลูกสร้างของโรงงานน้ำตาล

 ประมาณสามล้านเกือบสี่ล้านบาท แต่มาปีนี้จะไม่มีภาษีโรงเรือนและที่ดิน

 แล้ว เพราะระเบียบได้ปรับปรุงใหม่ให้เป็นภาษีตัวใหม่แทน และจะทำให้

 รายได้ลดลงด้วยครับ

ประธานสภาฯ กล่าวถามมีท่านใดสงสัย ต้องการซักถามเกี่ยวกับงบทดลอง และ

 รายละเอียดการเงินการคลังหรือไม่

ที่ประชุม ไม่มี

-๒๑-

**ระเบียบวาระที่ ๔ เรื่องอื่นๆ**

**๔.๑ ปรึกษาหารือเรื่องการส่งนักกีฬาเข้าร่วมการแข่งขันกีฬา อบต.สัมพันธ์ ที่องค์การบริหารส่วนตำบลบ้านเพชร**

ประธานสภาฯ กล่าวเชิญเจ้าหน้าที่ชี้แจงให้ที่ประชุมทราบ

นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล กล่าวชี้แจงเรื่องการส่งตัวนักกีฬาเข้าร่วมแข่งขันกีฬาท้องถิ่นสัมพันธ์ ประจำปี พ.ศ.๒๕๖๓ ระหว่างวันที่ ๑๑ – ๑๔ กุมภาพันธ์ ๒๕๖๒ สถานที่แข่งขันคือ โดมกีฬาองค์การบริหารส่วนตำบลบ้านเพชร ซึ่งปีนี้มติที่ประชุมฯ เปิดโอกาสให้เยาวชนเข้าร่วมแข่งขันได้ ประเภทกีฬาละ ๒ คน ทั้งนี้เพื่อให้เยาวชนได้มีส่วนร่วมและ เพื่อหลีกเลี่ยงการตรวจสอบและผิดระเบียบสำนักงานตรวจเงินแผ่นดิน ขอแจ้งรายชื้อกีฬาเปตองคณะผู้บริหาร มีส่งรายชื่อนักกีฬาไปจำนวน ๔ คน คือ

1. นายสุภาพ โม่งประณีต รองประธานสภา อบต.หัวทะเล
2. นายบุญเชิด เพียขุนทด สมาชิก อบต.หมู่ ๖
3. นายพลอย กามขุนทด สมาชิก อบต.หมู่ ๑
4. นายประจักร โม่งประณีต สมาชิก อบต.หมู่ ๑๐

 ขอเชิญสมาชิกสภาฯ คณะผู้บริหารฯ และพนักงานทุกท่าน เข้าร่วมพิธีเปิดวันวันที่ ๑๔ กุมภาพันธ์ ๒๕๖๓ เวลา ๐๘.๓๐ น. ณ โดมกีฬา อบต.บ้านเพชร หลังจากจากแข่งขันกีฬาเสร็จแล้ว ช่วงเย็นของวันที่ ๑๔ กุมภาพันธ์ ๒๕๖๓ เวลา ๑๘.๐๐ น. จะมีพิธีปิดเพื่อมอบถ้วยรางวัล และร่วมรับประทานอาหาร (โต๊ะจีน) เพื่อหลีกเลี่ยงการตรวจสอบและผิดระเบียบสำนักงานตรวจเงินแผ่นดิน การจัดการแข่งขันกีฬาครั้งนี้ ร่วมรับประทานอาหารจะไม่มีงบประมาณสนับสนุนเหมือนเช่นเคย และเบื้องต้นได้รับงบประมาณสนับสนุนจาก

นายวีรภาส ตันติปัญจพร นายก อบต.หัวทะเล จำนวน ๑๐,๐๐๐ บาท จึงขอให้ท่านประธานสอบถามว่าสมาชิกสภาฯ ว่า ท่านใดมีความประสงค์จะอยู่ร่วมรับประธานอาหารในช่วงพิธีปิดการแข่งขันบ้าง

ประธานสภาฯ กล่าวถามที่ประชุม ท่านใดมีความประสงค์จะอยู่ร่วมรับประธานอาหารในช่วง

พิธีปิดการแข่งขันบ้าง

ที่ประชุม ยกมือ ๑๑ ท่าน

ประธานสภาฯ กล่าวถามที่ประชุมมีท่านใดสงสัยต้องการซักถาม หรือชี้แจงเรื่องใดเพิ่มเติม

หรือไม่

-๒๒-

นายอนนท์ ดาโม้ หัวหน้าสำนักปลัด อบต.หัวทะเล กล่าวชี้แจงเกี่ยวกับการส่งตัวนักกีฬาเข้าร่วม

การแข่งขันแต่ละประเภท ทาง อบต.หัวทะเล จะมีแบบสอบถามให้แต่ละหมู่บ้านกรอก ว่าจะส่งนักกีฬาเข้าร่วมการแข่งขันกีฬาประเภทใดบ้าง และให้ส่งแบบสอบถามนั้น กลับมายัง อบต.หัวทะเล ทั้งประเภทที่ส่งและไม่ส่ง เพื่อที่จะได้ทราบอย่างชัดเจน และเก็บเอกสารไว้ ซึ่งกำหนดการแข่งขัน คือ วันที่ ๒๔ – ๒๗ มีนาคม พ.ศ. ๒๕๖๓

นายสมชาย อาบสุวรรณ์ นักวิเคราะห์นโยบายและแผนอบต.หัวทะเล กล่าวแจ้งสมาชิกว่า หากท่านใด

ต้องการเอกสารแบบสอบถาม สามารถมารับได้ที่กระผมได้ครับ

 **๔.๒ การยื่นแบบภาษีผู้มีเงินได้บุคคลธรรม ภงด. ๙๐/๙๑ ประจำปี**

 **๒๕๖๓**

ประธานสภาฯ กล่าวเชิญเจ้าหน้าที่ชี้แจงให้ที่ประชุมทราบ

นางสุภาวดี ฟากวิลัย ผู้อำนวยการกองสวัสดิการสังคม อบต.หัวทะเล กล่าวชี้แจงให้สมาชิกทราบ

เรื่องการยื่นแบบถึงกำหนดการยื่นแบบภาษีผู้มีเงินได้บุคคลธรรม ภงด. ๙๐/๙๑ ประจำปี ๒๕๖๓ เนื่องจากถึงเวลาที่ผู้มีเงินรายได้ รวมถึงสมาชิกสภาทุกท่าน ต้องมีหน้าที่ยื่นแบบ ภงด. ๙๐/๙๑ ประจำปี ๒๕๖๓ ด้วยเช่นเดียวกัน ท่านใดต้องการทราบว่าตนเองมีรายได้จำนวนเท่าไร สามารถติดตอบขอรายละเอียดได้ที่กองคลังได้ค่ะ

ประธานสภาฯ กล่าวถามที่ประชุมมีท่านใดสงสัยต้องการซักถาม หรือมีเรื่องอื่นๆเพิ่มเติม

หรือไม่

ที่ประชุม ไม่มี

ประธานสภาฯ กล่าว เมื่อไม่มี ดิฉันขอขอบคุณท่านสมาชิก สภา อบต. หัวทะเล และผู้เข้าร่วม

ทุกท่านที่เข้าร่วมประชุมในวันนี้ พร้อมกล่าวปิดการประชุม

**ปิดประชุมเวลา ๑๒ . ๑๕ น.**

ลงชื่อ..........................................................ผู้บันทึกรายงานการประชุม

 (นายเวิน โมกศิริ)

 เลขานุการสภาองค์การบริหารส่วนตำบลหัวทะเล

-๒๓-

 ลงชื่อ..............................................................ผู้ตรวจรายงานการประชุม

 (นายพลอย กามขุนทด)

 สมาชิกสภาองค์การบริหารส่วนตำบลหัวทะเล หมู่ ๑

 ลงชื่อ...........................................................ผู้ตรวจรายงานการประชุม

 (นายเทพนคร ผ่องแผ้ว)

 สมาชิกสภาองค์การบริหารส่วนตำบลหัวทะเลหมู่ ๘

 ลงชื่อ...........................................................ผู้ตรวจรายการงานประชุม

 (นายอธิวัฒน์ พิมอูบ)

 สมาชิกสภาองค์การบริหารส่วนตำบลหัวทะเล หมู่ ๔

 ลงชื่อ...........................................................ผู้ตรวจสอบรายงานการประชุม

 (นางพรพิมล มาตรังศรี)

 ประธานสภาองค์การบริหารส่วนตำบลหัวทะเล